Ia faaauau pea le suʻesuʻega o lenei palakalafa - Ina ua aʻoaʻoina e Castro Sarmento i Lonetona le vailaau o le kinine, na ia faia ai se vailaau ua taʻua o le Água de Inglaterra, lea na lauiloa i Potukali, lea o loo pepesi ai pea le malalia i le itu i saute o le atunuu. I le 1731, na ia tusia ai se fuafuaga mo se faatoʻaga o laau totō i Coimbra. Na fesootaʻi atu Castro Sarmento i le toʻatele o tagata atamamai, e aofia ai le polofesa o João Mendes Sachetti Barbosa mai Lisbon, o lē na taʻu atu iā te ia le mafuiʻe mataʻutia
lea na faaumatia ai le laumua o Potukale i le 1755, ma le tagata Jesuit o B. Soares, o lē na faailoa atu iā te ia ana saʻiliʻiliga i le vateatea na faia i le kolone Potukale o Pasili. O ia o se tagata malosi na lagolagoina le talitonuga a Newton ma na ia faia taumafaiga e tuufaatasi ai ma le aʻoaʻoga faa-Iutaia. Na ia lolomiina le "Theorica verdadeira das marés, conforme à philosophia do incomparable cavalhero Isaac Newton" (Tusitusiga i le teori moni o galu, e tusa ai ma le filosofia a le alii e le mafaatusalia o Isaac Newton), o le tusi muamua i le gagana Potukale e fautua ai mo manatu o Newton (Lonetona, 1737).